KCE บวกแรง 6% รับผลดีบาทอ่อน-ชู Top Pick กลุ่มชิ้นส่วนอิเล็คฯแนะซื้อเป้า 78.88 บ.
KCE บวกแรง 6% รับผลดีบาทอ่อน-ชู Top Pick กลุ่มชิ้นส่วนอิเล็คฯแนะซื้อเป้า 78.88 บ. โดย ณ เวลา 10.56 น. อยู่ที่ระดับ 34.50 บาท บวก 2.00 บาท หรือ 6.15% ด้วยมูลค่าซื้อขาย 231.84 ล้านบาท
1 มิ.ย. 2561

ผู้สื่อข่าวรายงานว่า บริษัท เคซีอี อีเลคโทรนิคส์ จำกัด (มหาชน) หรือ KCE ณ เวลา 10.56 น. อยู่ที่ระดับ 34.50 บาท บวก 2.00 บาท หรือ 6.15% ด้วยมูลค่าซื้อขาย 231.84 ล้านบาท

บล.ดีบีเอส วิคเคอร์ส ระบุในบทวิเคราะห์วันนี้(1มิ.ย.)ว่า กลุ่มชิ้นส่วนอิเล็คทรอนิกส์ ผลประกอบการ 1Q61 ถูกกระทบจากเงินบาทแข็งและต้นทุนเพิ่ม – ค่าเงินบาทแข็งและต้นทุนวัตถุดิบในการผลิตที่เพิ่มขึ้นในไตรมาส 1/61 กดดันผลประกอบการ แต่ยอดขายรูปดอลลาร์ยังแข็งแกร่ง
คาดอัตรากำไรขั้นต้นจะดีขึ้นใน 2Q61-เชื่อว่าอัตรากำไรขั้นต้นจะปรับขึ้นได้หลังจากบาทเริ่มอ่อนตัวลงตั้งแต่กลางเม.ย.61 อย่างไรก็ตาม บางบริษัทยังมีความท้าทายจากต้นทุนวัตถุดิบสูงเพราะอุปทานวัตถุดิบขาดแคลน ซึ่งปัจจัยนี้อาจกระทบรายได้ของบางบริษัทด้วย สำหรับการส่งผ่านต้นทุนที่เพิ่มไปยังลูกค้า เห็นว่าน่าจะทำได้ยากเพราะโมเดลธุรกิจเป็นรับคำสั่งซื้อล่วงหน้า
ข่าวการปรับขึ้นภาษีนำเข้ารถยนต์และชิ้นส่วนของสหรัฐกระทบ Sentiment หุ้น – จากการที่ประธานาธิบดีทรัมป์จะเรียกเก็บภาษีนำเข้ารถยนต์และชิ้นส่วน 25% นั้นกระทบ Sentiment หุ้นที่ทำชิ้นส่วนอิเลคทรอนิกส์ที่ใช้ในยานยนต์ในระยะสั้น แต่คาดว่าผลกระทบที่แท้จริงต่อผู้ผลิตชิ้นส่วนภายนอกสหรัฐจะไม่มาก เพราะอุปสงค์รถยนต์ในโลกยังคงสูงและการย้ายฐานการผลิตรถยนต์ไม่ได้เกิดขึ้นง่ายเนื่องจากใช้เงินลงทุนสูงมาก บริษัทประกอบรถยนต์สหรัฐที่ต้องนำเข้าชิ้นส่วนยานยนต์จากภายนอกก็จะมีต้นทุนสูงขึ้น จึงยังไม่แน่นอนว่าการเรียกเก็บภาษีนำเข้านี้จะเกิดขึ้นจริงหรือเป็นเพียงคำขู่เพื่อผลประโยชน์ในการเจรจาต่อรองการค้าเท่านั้น
ให้ KCE และ HANA เป็นหุ้น Top Pick – ฝ่ายวิจัยฯ DBSV คาดการณ์ว่า KCE จะมีการเติบโตของกำไรที่เป็นบวกในปี 61 (+9%YoY) เพราะคำสั่งซื้อ PCB สำหรับใช้ในยานยนต์ที่แข็งแกร่งและบริษัทมีขยายกำลังการผลิต และราคาวัตถุดิบทองแดงเริ่มมีเสถียรภาพขึ้นแล้ว ส่วน HANA นั้นได้รับผลกระทบจากปัญหาวัตถุดิบขาดแคลนน้อยกว่าบริษัทอื่น เพราะรายได้หลักมาจากการรับจ้างผลิตที่ลูกค้าจัดหาวัตถุดิบมาเอง
บล.เอเอสแอล ระบุในบทวิเคราห์ว่า กลุ่มที่ได้รับประโยชน์จากการอ่อนค่าของเงินบาท TU* (TP 21.94 บาท) CFRESH* (TP 5.7 บาท) CPF* (TP 28.11 บาท) GFPT* (TP 15.26 บาท) BR* (TP 9.5 บาท) DELTA* (TP 78.02 บาท) HANA* (TP 41.89 บาท) KCE* (TP 78.88 บาท) SVI* (TP 4.61 บาท)